
Celje, 2. 6. 2008

V A B I L O
PLANINSKO DRUŠTVO PODPEČ -  PRESERJE PRIREJA
 V SPOMIN NA FRANCA MLINARJA 3. POHOD NA KRIM- 1107 m

- MLINARJEV POHOD-

V nedeljo 15. junija 2008, bo 3. SPOMINSKI pohod na Krim,

na goro s čudo​vitim razgledom po Sloveniji.

Ob 10. uri bo prijateljsko srečanje pri planinskem Domu, na katerem bodo obudili spomin na  pokojnega planinskega  prijatelja.

Iz Celja bo organiziran avtobusni prevoz in vodenje skupine na poti pohoda.

Odhod avtobusa s postajališča »na Glaziji« bo  ob 5.00  uri

Svojo udeležbo prijavite  v društveni pisarni kjer poravnate 15€ za prevoz.  Predviden povratek v Celje je okoli 17.00 ure popoldne.

Pot ni zelo zahtevna. Vsega bo približno 5 ur hoje. Potrebna je osnovna planinska oprema, predvsem dobri čevlji, napitek in kaj za pod zob ter pelerina v nahrbtniku. Odveč ne bodo pohodniške palice in kakšno pokrivalo in krema za zaščito pred soncem.  Pohod bo namreč ob vsakem vremenu – »Celjska« udeležba pa prav tako.

VABLJENI  TOREJ   NA   K R I M

Krim, južni čuvaj Ljubljanskega barja, se vidi skoraj od vsepovsod iz Ljubljane in bližnje okolice. Pravijo mu tudi ljubljanski vremenski prerok (njega dni so se ravnali po njegovi oblačni kapi), Rudolf Badjura pa mu je rekel kar ljubljanski Olimp. Šele po odhodu JLA leta 1991 ga spet lahko obiskujemo; prej je bil dostop nanj kar 20 let prepovedan. Na vrh se lahko pripeljemo po cesti (iz Ljubljane skozi Ig in Iško vas 25 km, skozi Notranje Gorice in Podpeč po boljši cesti 31 km), a se ji lahko peš izognemo. Ves je pokrit z gozdom in tako so poti nanj prijetno senčnate.

Krim je ena najpomembnejših geodetskih točk v Sloveniji (trigonometrična točka 1. razreda št. 172). Na spominski plošči slovenskih geodetov piše, da so avstrijski zemljemerci že v letih 1817–1828 postavili koordinacijsko izhodišče prve katastrske izmere dežel Kranjske, Koroške, Primorske, vzhodne Furlanije z Gorico in Trstom ter Istre s kvarnerskimi otoki.

Z vami na poti bo:

Albin Apotekar







